**ENTER ZAGREB d.o.o., Avenija V. Holjevca 29, Zagreb, OIB: 60299905912, objavljuje Pravila sudjelovanja u nagradnom natječaju "Secret Santa".**

**Članak 1.**

Priređivač nagradnog natječaja je ENTER ZAGREB d.o.o., Avenija V. Holjevca 29, Zagreb, OIB: 60299905912 (dalje u tekstu: Priređivač), a isti će se odvijati u programu radija Enter Zagreb za potrebe sponzora Watch Centar (u daljnjem tekstu Sponzor).

**Članak 2.**

Ovim Pravilima (dalje u tekstu: Pravila), Priređivač definira pravila sudjelovanja i osvajanja nagrada u Nagradnom natječaju “ Secret Santa“ (dalje u tekstu: Natječaj).

**Članak 3.**

Svrha Natječaja je ostvarivanje promidžbenih učinaka za Sponzora i radio Enter Zagreb.

**Članak 4.**

Natječaj se realizira od 04. prosinca do 24. prosinca 2019. godine.

**Članak 5.**

Ovim Pravilima se osigurava ravnopravnost svih sudionika i jednaka mogućnost za dobitak nakon ispunjavanja uvjeta propisanih ovim Pravilima.

**Članak 6.**

Pravo sudjelovanja u Natječaju imaju svi punoljetni državljani Republike Hrvatske, a nemaju djelatnici društva Enter Zagreb d.o.o., radija Enter Zagreb i vezanih kompanija, stalni suradnici i članovi njihovih užih obitelji. Jedna osoba može osvojiti samo jednu nagradu.

**Članak 7.**

Natječaj se realizira na način da kroz 15 radnih dana od 04. prosinca do 24. prosinca 2019. godine svaki dan imamo 15 različitih „Secret Santa“. U ulozi Secret Sante svaki dan će biti netko od ključnih Enterovih izvođača, a slušatelji će za osvajanje nagrade trebati prepoznati o kome se radi na temelju kratke božićne priče. U svaku priču je uvršteno tri do pet naziva najpoznatijih pjesama tih izvođača, prevedenih na hrvatski.

Za sudjelovanje u natječaju slušatelji se moraju prijaviti na Enterov WhatsApp (09 97 97 99 99) sa svojim imenom i prezimenom. Slušatelja koji se prvi prijavi zovemo LIVE u eter i puštamo mu božićnu priču toga dana.

Slušatelj koji pogodi o kojem se Secret Santi radi taj dan, osvaja nagradu. Igramo minimalno jednom a najviše 8 puta dnevno, a ako ne dobijemo dobitnika iznos nagrade prenosi se u sljedeći dan.

**Članak 8.**

U slučaju opravdane sumnje u nepoštivanje ovih Pravila i općenito regularnosti Natječaja, Priređivač zadržava puno pravo bez daljnjih objašnjenja iz Natječaja isključiti slušatelja za kojeg se to smatra. Također, naknadnim utvrđivanjem bilo kakvog oblika nepravilnosti i/ili neregularnosti prijave i sudjelovanja u Natječaju od strane Dobitnika, Priređivač ima puno pravo Dobitniku oduzeti nagradu i dodijeliti je nekom drugom slušatelju.

Nagrade dobitnici podižu uz predočenje zakonski valjanog identifikacijskog dokumenta.

**Članak 9.**

Nagradni fond od 15.000,00kn (petnaesttisućakuna) sastoji se od 15 poklon bonova Watch Centra pojedinačne vrijednosti od 1.000,00 HRK koji nisu zamjenjivi za novac.

Nakon završetka Natječaja, Priređivač će organizirati uručenje nagrade dobitniku, na način da se maksimalno zadovolje osnovni ciljevi provođenja Natječaja. Ukoliko se ustanovi da je dobitnik u toku nagradnog natječaja ili naknadno kršio pravila Natječaja, Priređivač ima pravo oduzeti nagradu dobitniku.

**Članak 10.**

Nagrada se dobitniku isporučuje uz predočenje zakonski valjanog identifikacijskog dokumenta koji je, po podacima, identičan podacima koje je natjecatelj naveo u prijavi. Nagradu nije moguće zamijeniti za novčanu naknadu. Preuzimanje finalnih nagrada bit će organizirano po isteku Natječaja, ne prije. Trenutkom preuzimanja nagrade, odnosno potpisom o preuzimanju nagrade, prestaju sve daljnje obveze Priređivača natječaja prema dobitniku.

Priređivač nije odgovoran ukoliko dobitnik ne udovoljava kriterijima za korištenje nagrade (nije bio u mogućnosti ili je odbio javiti se na telefon ili sl.) te takva obrazloženja ne kvalificiraju za promjenu nagrade.

**Članak 11.**

U slučaju nastupa okolnosti za koje Priređivač nije odgovoran, odnosno koje nije mogao predvidjeti, otkloniti ili izbjeći (viša sila), Priređivač može privremeno ili trajno prekinuti Natječaj, te o tome na odgovarajući način obavijestiti javnost.

**Članak 12.**

Svojim sudjelovanjem u Natječaju i slanjem svojih podataka, imena i prezimena, sudionici potvrđuju da su upoznati s Pravilnikom o nagradnom natječaju i da pristaju na pravila iz Pravilnika te  daju svoju privolu da se  njihovi prikupljeni  osnovni osobni podaci mogu obrađivati od strana Voditelja obrade ( Enter Zagreb d.o.o., Zagreb, Av. V. Holjevca 29, 01 66 90 601 ) sukladno ovom Pravilniku i sa sljedećom svrhom:

* Identifikacija  sudionika Natječaja  pri dodjeli nagrade
* Objava dobitnika Natječaja u programu radija Enter Zagreb
* Objava dobitnika društvenim mrežama i web stranici Enter Zagreb sa svrhom promocije i realizacije Natječaja

Pravna osnova obrade je privola ispitanika, a kategorije osobnih podataka koje se prikupljaju su:  identifikacijski podaci (ime, prezime, broj mobitela, audio snimka).

Prikupljeni osobni podaci sudionika i dobitnika Natječaja će se obrađivati isključivo za gore navedene svrhe. Obrada osobnih podataka dobitnika provodi se za vrijeme trajanja Natječaja odnosno do prestanka Natječaja po bilo kojoj osnovi, kao i naknadno šest mjeseci  nakon realizacije Natječaja ukoliko je tako propisano Pravilnikom i nakon toga će biti obrisani.

Sudjelovanjem u Natječaju, slušatelji pristaju na live sudjelovanje i Priređivaču daju pravo na kasnije emitiranje prikupljenih audio snimki.

Prijavom na Enterov WhatsApp dio osobnih podataka ispitanika ( sudionika natječaja) prikupljaju se i od strane ovlaštenog pružatelja usluge - WhatsApp-a.

Želimo potvrditi da su nam sve informacije vezane uz osobne podatke sudionika izuzetno važne i da zaštitu  osobnih podataka smatramo vrlo ozbiljnom i tome pristupamo s velikom profesionalnom odgovornošću u skladu s Općom Uredbom o zaštiti osobnih podatka (EU2016/679 ) te pripadajućim zakonskim i podzakonskim aktima.  Izjava o privatnosti Voditelja obrade dostupna je na  <https://enterzagreb.hr/gdpr/>.

Davanje osobnih podataka i davanje suglasnosti ( privola ) na obradu je dobrovoljno, a davanje istih predstavlja uvjet nužan za realizaciju nagrade  u ovom Natječaju.

Prikupljeni osobni podaci Sudionika/Dobitnika neće se prenositi u treće zemlje (izvan EU), osim ako postoji zakonska obveza ili je dan izričiti pristanak ispitanika.

Ovim Pravilnikom i izjavom o Privatnosti ( <https://enterzagreb.hr/gdpr/>)    upoznajemo Ispitanike ( Sudionike ) o sljedećem:

* imaju pravo zatražiti pristup osobnim podacima i ispravak ili brisanje osobnih podataka ili ograničavanje obrade koji se odnose na Sudionika
* imaju  prava na ulaganje prigovora na obradu takvih podataka  te prava na prenosivost podataka
* imaju mogućnosti opozvati predmetnu danu suglasnost ( privolu )  putem pisanog opoziva dostavljenog na adresu voditelja obrade ili putem elektroničke pošte na :  sluzbenik@mediatower.hr a da to ne utječe na zakonitost obrade koja se temeljila na privoli prije nego što je ona povučena
* imaju pravo  na podnošenje prigovora nadzornom tijelu ( AZOP ).

Prijavom na natječaj Izjavljujete da ste stariji od 18 godina i da ste u mogućnosti dati suglasnost za obradu osobnih podataka.

**Članak 13.**

Sudjelovanjem u Natječaju svaki sudionik prihvaća gore navedena prava i obveze iz ovog Pravilnika. U slučaju mogućeg spora utvrđuje se nadležnost Općinskog suda u Zagrebu.

**Članak 14.**

Ovaj Pravilnik stupa na snagu danom objave na web stranici [www.enterzagreb.hr](http://www.enterzagreb.hr/) a njegova valjanost traje do ispunjenja svih odredbi predviđenih pojedinim člancima Pravilnika.

U Zagrebu, 28.11.2019.

ENTER ZAGREB d.o.o.

Dario Antunović, direktor